《送路司谏侍从叔赴洪州》
唐代·李端

郄超本绝伦，得意在芳春。勋业耿家盛，风流荀氏均。

声名金作赋，白皙玉为身。敛笏辞天子，乘龟从丈人。

度关行且猎，鞍马何躞蹀。猿啸暮应愁，湖流春好涉。

浔阳水分送，于越山相接。梅雨细如丝，蒲帆轻似叶。

逢风燕不定，值石波先叠。楼见远公庐，船经徐稚业。

邑人多秉笔，州吏亦负笈。村女解收鱼，津童能用楫。

唯我有荆扉，无成未得归。见君兄弟出，今日自沾衣。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。